
ΘΕΑΤΡΙΚΗ ΟΜΑΔΑ ΜΥΤΙΛΗΝΗΣ

Μυτιλήνη,  26 Μαΐου 2016
          Άστεγοι
Θεοφράστου 24, 
τηλ:6944392867
url: www.theatroastegoi.gr
Email:astegoitheatro@yahoo.gr
Προς: ΜΜΕ Λέσβου

ΔΕΛΤΙΟ ΤΥΠΟΥ
Οι «Άστεγοι» παρουσιάζουν τη μουσική εκδήλωση - αφιέρωμα στα τραγούδια του ελληνικού κινηματογράφου
“Να 'ρθεις αυτή την όμορφη βραδιά...”
την Παρασκευή 3 και το Σάββατο 4 Ιουνίου στις 20:30 στο θεατράκι των Αστέγων (Θεοφράστου 24).
Είσοδος ελεύθερη
Όταν η γοητεία του σινεμά μπλέκεται γλυκά με τις μελωδίες, τα τραγούδια χαράσσονται αμετάκλητα στις μνήμες του κόσμου. Εδώ και εννέα δεκαετίες το ελληνικό κινηματογραφικό τραγούδι έχει διαγράψει μια μακρά και επιτυχημένη πορεία ζώντας ταυτόχρονα δυο ζωές: τη μια δεμένη με τις ιστορίες της μεγάλης οθόνης και την άλλη μια δική του, ανεξάρτητη.

Αυτή την ιστορική διαδρομή επιδιώκουμε, μετά από προσεκτική έρευνα, να ιχνηλατήσουμε ξεκινώντας από τα φοξ τροτ του 1930 μέχρι τα ζεϊμπέκικα της δεκαετίας του 2000. Με όπλο τη γυαλένια μελωδία του μπουζουκιού, τον πανταχού παρόντα ήχο της κιθάρας και δύο φωνές αναζητάμε δρόμους έκφρασης μέσα από τα πιο οικεία μας τραγούδια, θυμόμαστε, μαθαίνουμε και διασκεδάζουμε.

Παίζουν οι:
Βασίλης Σαμαράς: φωνή/μπουζούκι,
Παναγιώτης Χατζηβαγιάννης: κιθάρα,
Φωτεινή Παπανδρέου: φωνή

